Diari Oficial de la Generalitat Valenciana


Sumari del DOGV 7931, del 05-12-2016 (2016/9659)

Extracte de la Resolució de 17 d'octubre de 2016, del vicerector d'Internacionalització i Cooperació de la Universitat de València, per la qual es convoca i s'estableixen les bases reguladores de les ajudes a alumnat de la Universitat de València amb discapacitat i/o amb necessitats especials derivades d'una discapacitat per la pràctica d'activitats esportives de competició durant el primer quadrimestre del curs 2016-2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7931

Data del DOGV
:   05-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9659


Data del document
:   17-10-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 17 d'octubre de 2016, del vicerector d'Internacionalització i Cooperació de la Universitat de València, per la qual es convoca i s'estableixen les bases reguladores de les ajudes a alumnat de la Universitat de València amb discapacitat i/o amb necessitats especials derivades d'una discapacitat per la pràctica d'activitats esportives de competició durant el primer quadrimestre del curs 2016-2017. [2016/9659]  
BDNS (Identif.): 324520.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Alumnat que haja participat en competicions esportives oficials de mitjà o alt nivell, matriculat en centres propis de la Universitat de València que hagen cursat estudis conduents a l'obtenció del títol de grau, llicenciat, enginyer, diplomat, enginyer tècnic o títol oficial de màster o doctorat en la seua fase docent, inclosos els estudis d'adaptació i complements de formació per a titulats de primer cicle universitari durant el curs 2016/2017. L'alumnat sol·licitant haurà d'estar matriculat com a mínim a temps parcial (de 24 a 36 crèdits) en el curs 2016-2017. El nombre mínim d'assignatures o crèdits fixats en aquest apartat no serà exigible en el cas d'estudiants que, per a finalitzar els seus estudis, els quedaren un nombre d'assignatures o crèdits inferior a l'esmentat nombre mínim o que s'hagen incorporat al primer curs del grau, màster o doctorat. L'alumnat haurà d'acreditar la superació d'almenys el 50 % del total de crèdits matriculats en el curs anterior, certificat de notes de la prova d'accés o alumnat procedent d'una altra titulació, certificat acadèmic oficial.  
  
La sol·licitud s'acompanyarà de les acreditacions esportives que s'estableixen en les bases i del certificat que acredite un grau de discapacitat superior o igual al 33 %.  
  
Segon. Objecte  
És objecte d'aquestes ajudes donar suport a l'alumnat de la Universitat de València amb discapacitat, que siga esportista de mitjana o alta competició, per realitzar activitats esportives de competició en el primer quadrimestre del curs 2016-2017.  
  
Tercer. Bases reguladores  
La convocatòria, les bases reguladores i el model de sol·licitud de les ajudes a alumnat de la Universitat de València amb discapacitat i/o amb necessitats especials derivades d'una discapacitat per a la pràctica d'activitats esportives de competició durant el primer quadrimestre del curs 2016-2017, estan publicades en la URL  
http://www.sefuv.com/catedradivinapastora/ayudas2016/.  
  
Quarta. Quantia  
Les ajudes es finançaran amb càrrec al capítol IV del pressupost de la Càtedra Divina Pastora d'Esport Adaptat de la Universitat de València per al 2016, orgànica 4915182190, per un import de dos mil cinc-cents euros (2.500 ?). Es procedirà al repartiment íntegre de les ajudes i serà directament proporcional als punts obtinguts.  
  
Cinquè. Termini de presentació de sol·licituds  
El termini per a la presentació de sol·licituds comença l'endemà de la publicació en el Diari Oficial de la Generalitat Valenciana i finalitza als 10 dies hàbils.  
  
Sisè. Altres dades  
Totes les comunicacions que hagen de realitzar-se a les persones interessades relacionades amb aquesta convocatòria (notificacions, requeriments, resolució, etc.) es faran públiques en el lloc web www.catedradivinapastora.es i en el tauler oficial d'anuncis de la Universitat de València (UV).  
  
València, 17 de octubre de 2016.- El rector, p. d. (DOGV 26.10.2016), el vicerector d'Internacionalització i Cooperació: Guillermo Palao Moreno.